Στη Ραμάλα ο Σαρκοζύ
καθώς η Ε.Ε. προσπαθεί να αντιμετωπίσει την κατάσταση στη Γάζα
Σε εξέλιξη, βρίσκονται οι χερσαίες επιχειρήσεις του ισραηλινού στρατού στη Λωρίδα της Γάζας και με απολογισμό, σύμφωνα με τις παλαιστινιακές πηγές, 500νεκρών. Επί ποδός πολέμουκαι η διεθνής κοινότητα στην προσπάθειά της να πεισθούν οι δύο πλευρές για την αναγκαία κατάπαυση του πυρός. Έκκληση απευθύνει η Ευρωπαϊκή Ένωση μέσω του Χαβιέ Σολάνα και έτοιμη να συμπράξει σε αποστολή παρατηρητών για την διατήρηση της εκεχειρίαςκαι της ειρήνης, ενώ αποφάσισε την εκταμίευση 3.000.000 ευρώ για ανθρωπιστικήβοήθεια στην Γάζα. Από την Πράγα έκκληση απηύθυνε, πριν αναχωρήσει για την Μέση Ανατολή,και η ευρωπαϊκή αντιπροσωπεία με επικεφαλής τον Υπουργό Εξωτερικών της Τσεχίας,η οποία προεδρεύει της Ένωσης, Κάρελ Σβάρτζεμβεργκ. Ο κ. Σβάρτζεμβεργκ παραδέχτηκε ότι ήταν σοβαρό λάθος του εκπροσώπου της τσέχικης προεδρίας που χαρακτήρισε «αμυντική» την χερσαία επίθεση του Ισραήλ και προκάλεσε μεγάλη δυσαρέσκεια . Χιλιάδες διαδηλώσεις έγιναν από το Σάββατο το βράδυ σ’ όλη την Ευρώπη με αίτημα τον τερματισμό των βομβαρδισμών και τηνΚυριακή των στρατιωτικών επιθέσεων. Κινητοποιήσεις σημειωθήκαν επίσης από την Άγκυρα και τηνΚωνσταντινούπολη μέχρι το Σίδνευ και την Μελβούρνη. Ο Γάλλος ΠρόεδροςΝικολά Σαρκοζύ φτάνει σήμερα στην Ραμάλα και θα συναντηθεί με τον Πρόεδρο της Παλαιστινιακής Αρχής Μαχμούτ Αμπάς προτού αυτός αναχωρήσει για την Νέα Υόρκη όπου θα μιλήσειστο Συμβούλιο Ασφαλείας. Πληροφορίες αναφέρουν ότι θα ζητήσει από τον γάλλο Πρόεδρο να ασκήσει πιέσειςστο Ισραήλ το οποίο όπως φαίνεται είναι αποφασισμένο να συνεχίσει. Συγκεκριμένα, ο ισραηλινός πρόεδρος Σιμον Πέρεζ δήλωσε απερίφραστα ότι στόχος είναι η καταπολέμηση της τρομοκρατίας εννοώντας τη Χαμάς και απέρριψε τα αιτήματα για κατάπαυση του πυρός. Κινητικότητα όμως σημείωσε και η ελληνική διπλωματίαεκτός από την ανθρωπιστική βοήθεια που ήδη εστάλη στην Γάζα. Η Υπουργός Εξωτερικών Ντόρα Μπακογιάννη σύμφωνα με ανακοίνωση του Υπουργείου είχε διαδοχικές τηλεφωνικές συνομιλίες με τον Πρόεδρο των Παλαιστινίων Μαχμούντ Αμπάς και τους Υπουργούς Εξωτερικώντης Αιγύπτου της Ισπανίας, της Γαλλίας και της Μεγάλης Βρετανίας Ντέιβ Μίλιμπαντ , ο οποίος υπερτόνισε σήμερα την επικινδυνότητα των χερσαίων επιθέσεων. Η κ. Μπακογιάννη επανέλαβε σε όλους την ελληνική αρχή των τριών σημείων που είναι: άμεση επίτευξη εκεχειρίας, παροχή ανθρωπιστικής βοήθειαςκαι συνέχισης της διαπραγματευτικής διαδικασίας για το Παλαιστινιακό σε διπλωματικό επίπεδο.